നെറ്റ്ബോള് റഫറീസ് ക്ലിനിക്ക് തൊടുപുഴ: സംസ്ഥാന നെറ്റ്ബോള് അസോസിയേഷന്, ഇടുക്കി, കോട്ടയം ജില്ലകളിലെ കായികാധ്യാപകര്ക്കും മുതിര്ന്ന കളിക്കാര്ക്കുമായി രണ്ടു ദിവസത്തെ റഫറീസ് ക്ലിനിക്ക് നടത്തും. ഇതോടനുബന്ധിച്ച് പരിശീലനവും പരീക്ഷയും നടത്തും. വിജയികള്ക്ക് സംസ്ഥാനത്ത് നെറ്റ്ബോള് മത്സരങ്ങള് നടത്താന് പര്യാപ്തമായ സര്ട്ടിഫിക്കറ്റും നല്കും. 1000 രൂപയാണ് രജിസ്ട്രേഷന് ഫീസ്. 27നും 28നും കുറവിലങ്ങാട് ദേവമാത കോളജില് നടത്തുന്ന പരിശീലന പരിപാടിയില് പങ്കെടുക്കുവാന് താത്പര്യമുള്ളവര് പേര് രജിസ്റ്റര് ചെയ്യണമെന്ന് ജില്ലാ നെറ്റ്ബോള് അസോസിയേഷന് സെക്രട്ടറി എന്. രവീന്ദ്രന് അറിയിച്ചു. ഫോണ്: 9447753482. റോള്ബോള് പരിശീലനക്യാന്പ് ഇന്ന്തൊടുപുഴ: കേരള റോള്ബോള് അസോസിയേഷന് ജില്ലാകമ്മിറ്റിയുടെ നേതൃത്വത്തില് റോള് ബോള് പരിശീലന ക്യാന്പ് നടത്തും. ഒന്നാംക്ലാസ് മുതല് അഞ്ചാംക്ലാസ് വരെയുള്ള വിദ്യാര്ഥികള്ക്കാണ് പരിശീലനം.12വയസുവരെയുള്ളവരുടെ പരിശീലനം മുട്ടം ഷന്താള് ജ്യോതി പബ്ലിക് സ്കൂള് ഇന്ഡോര് സ്റ്റേഡിയത്തിലാണ് നടക്കുന്നത്. അസോസിയേഷന് ജില്ലാ പ്രസിഡന്റ് സാന്സന് അക്കക്കാട്ട് ഉദ്ഘാടനം ചെയ്യും. ജില്ലാ ജനറല് സെക്രട്ടറി പി.കെ. രാജേന്ദ്രന്, ചീഫ് കോഓര്ഡിനേറ്റര് ഷിജി ജെയിംസ് തുടങ്ങിയവര് നേതൃത്വം നല്കും.